Ciocoiu_Evaluare

Evaluarea iniţială constă în aplicarea metodei „Ştiu / Vreau să ştiu /Am învăţat”, dar şi în chestionarea orală. De asemenea chestionarea este folosită pe parcursul întregii unităţi de învăţare pentru a ajuta elevii să-şi dezvolte deprinderi de ordin cognitiv de ordin superior şi pentru a monitoriza permanent învăţarea. Pentru înregistrarea progresului / stagnării / regresului în cadrul grupului, cadrul didactic va folosi un instrument de chestionare (Scara de clasificare / Lista de control).Evaluarea poate avea loc zilnic pe baza observării sistematice a comportamentului elevilor, dar şi prin completarea unor fişe de lucru individuale. Se vor realiza, oră de oră conversaţii / discuţii pentru monitorizarea stadiului în care se află elevii / progresului şi pentru a se răspunde la întrebări, un instrument esenţial fiind jurnalul de reflecţie completat de către fiecare elev. Elevii vor folosi listele de verificare / control pentru o prezentare / publicaţie / site wiki şi grila de scorare în scopul evaluării, legate de cele trei produse care vor trebui să le furnizeze, pe parcurs, referitoare (ca răspuns) la unele întrebări ale unităţii de învăţare. Evaluarea sumativă se realizează pe baza unui test, precum şi prin susţinerea produsului final: prezentarea unui produs realizat în cadrul proiectului. Elevii vor folosi grila de evaluare a proiectului pentru a realiza autoevaluarea. Aceeaşi grilă va fi folosită de profesor în evaluarea sumativă a proiectului fiecărei grupe / elev. Interevaluarea se realizează pe baza grilei de scorare a investigaţiei şi prezentării, care se aplică, individual tuturor produselor prezentate